Bečko Novo Mjesto
<s>Bečko Novo Mjesto (njemački: Wiener Neustadt) je grad na sjeveroistoku Austrije od 43,002 stanovnika.</s>

<s>Bečko Novo Mjesto je administrativni centar Okruga Wiener Neustadt - Land, ali isto tako vlastitog
okruga jer je jedan od 15 austrijskih statutarnih gradova.</s>

<s>Geografske karakteristike</s>

<s>Bečko Novo Mjesto leži u Donjoj Austriji u kotlini rijeke Leithe južno od Beča.</s>

<s>Historija</s>

<s>Bečko Novo Mjesto osnovao je 1194. babenbergški vojvoda Leopold V.
Mjesto je 1277. dobilo status grada, u to vrijeme imalo je i kovnicu novca.</s><s>Tokom 15. vijeka, kad je bio rezidencija cara Svetog Rimskog Carstva Friedricha III spadao je u red najbogatijih gradova, ali je kasnije toliko nazadovao da je u 17. vijeku iseljavanje iz njega zabranjeno carskim dekretom.</s>

<s>Grad je za Drugog svjetskog rata teško razaran od savezničkih aviona, pa ima puno novih zgrada, 
naročito stambenih.</s>

<s>Posljednjih dekada 20. vijeka u grad se naselilo puno doseljenika iz Istočne Evrope i Turske.</s>

<s>Znamenitosti</s>

<s>Najveća znamenitost grada je - Reckturm, jedan od tri tornja preostalih od gradskih bedema iz 13. vijeka, koji je danas pretvoren u muzej.</s><s>Među poznatim građevina ubraja se više puta obnovljana katedrala - Liebfrauenkirche, iz 13. vijeka, zatim nekadašnji jezuitski kolegij (1737. - 1743) u kom je danas smješten gradski muzej i zamak iz 13. vijeka u 
kom je rođen i pokopan car Svetog Rimskog Carstva Maksimilijan I (1459. - 1519.).</s>

<s>Pored njih tu je i dvorac - Neukloster sa nekadašnjom dominikanskom crkvom iz 13. vijeka, u kom je smještena Terezijanska vojna akademija (osnovana 1752.).</s>

<s>Privreda i obrazovnje</s>

<s>Bečko Novo Mjesto je važan industrijski grad u kom se proizvodi i obrađuje uključuju metale, obuća i tekstil.</s>

<s>Grad ima tehničke i stručne fakultete.</s>

<s>Pobratimski gradovi</s>

<s>, Monheim am Rhein
 , Desenzano del Garda, Brescia
 , Harbin</s>

<s>Izvori</s>

<s>Vanjske veze</s>

<s>Službene stranice Wiener Neustadta</s>

<s>Gradovi i naselja Donje Austrije
Gradovi u Austriji</s>

